CELEX: 31993D0621
Language: el
Date: 1993-11-30 00:00:00
Title: 93/621/ΕΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Νοεμβρίου 1993 περί τροποποιήσεως της αποφάσεως 93/566/ΕΟΚ σχετικά με ορισμένα μέτρα προστασίας που αφορούν την κλασική πανώλη των χοίρων στη Γερμανία και που αντικαθιστά την απόφαση 93/539/ΕΟΚ

Avis juridique important

|

31993D0621

93/621/ΕΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Νοεμβρίου 1993 περί τροποποιήσεως της αποφάσεως 93/566/ΕΟΚ σχετικά με ορισμένα μέτρα προστασίας που αφορούν την κλασική πανώλη των χοίρων στη Γερμανία και που αντικαθιστά την απόφαση 93/539/ΕΟΚ  

Επίσημη Εφημερίδα αριθ. L 297 της 02/12/1993 σ. 0036 - 0039

ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Νοεμβρίου 1993 περί τροποποιήσεως της αποφάσεως 93/566/ΕΟΚ σχετικά με ορισμένα μέτρα προστασίας που αφορούν την κλασική πανώλη των χοίρων στη Γερμανία και που αντικαθιστά την απόφαση 93/539/ΕΟΚ (93/621/ΕΚ)Η  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στις ενδοκοινοτικές συναλλαγές ορισμένων ζώντων ζώων και προϊόντων ενόψει της ολοκλήρωσης της εσωτερικής αγοράς (1), όπως  τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10 παράγραφος 4,  Εκτιμώντας:  ότι, συνεπεία των κρουσμάτων κλασικής πανώλης των χοίρων που εκδηλώθηκαν σε διάφορα μέρη της Γερμανίας, η Επιτροπή θέσπισε την απόφαση 93/566/ΕΟΚ της 4ης Νοεμβρίου 1993 σχετικά με ορισμένα μέτρα προστασίας που αφορούν την κλασική πανώλη των χοίρων στη  Γερμανία και που ακυρώνει την απόφαση 93/539/ΕΟΚ (3)- ότι κρούσματα κλασικής πανώλης των χοίρων επανεκδηλώθηκαν στους εξής νομούς της Γερμανίας: Neubrandenburg στην Mecklenburg-Vorpommern και Segeberg στην Schleswig-Holstein- ότι σε μερικές περιοχές, στις οποίες θεσπίστηκαν ειδικά μέτρα προστασίας, βάσει της απόφασης 93/566/ΕΟΚ, δεν έχουν καταγραφεί κρούσματα για χρονικό διάστημα μεγαλύτερο των 60 ημερών- ότι, λόγω των νεωτέρων ως άνω στοιχείων, πρέπει να τροποποιηθούν τα μέτρα που θεσπίστηκαν βάσει της απόφασης 93/566/ΕΟΚ- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Η απόφαση 93/566/ΕΟΚ τροποποιείται ως εξής:  1. Στο άρθρο 2, η παράγραφος 1 αντικαθίσταται από το ακόλουθο κείμενο:  "1. Η Γερμανία δεν πρέπει να αποστέλλει σε άλλα κράτη μέλη ή σε άλλα τμήματα της επικράτειάς της νωπό χοίρειο κρέας και προϊόντα με βάση το κρέας χοίρων που προέρχονται από εκμεταλλεύσεις, οι οποίες βρίσκονται σε τμήματα της επικράτειάς της που  περιγράφονται στο παράρτημα Ι.  2. Δεν ισχύουν οι περιορισμοί της παραγράφου 1:  α) για νωπό κρέας:  i) που προέρχεται από χοίρους σφαγής, οι οποίοι πληρούν τους όρους του παραρτήματος IV κεφάλαιο Ι και που σφάγησαν σε σφαγείο το οποίο βρίσκεται εντός των ορίων της περιοχής που περιγράφεται στο παράρτημα Ι και ii) που αποθηκεύτηκε βάσει των όρων του παραρτήματος IV κεφάλαιο ΙΙ, οι δε εγκαταστάσεις αποθήκευσης μπορεί να βρίσκονται εκτός των ορίων της περιοχής που περιγράφονται στο παράρτημα Ι και ii) που μεταφέρθηκε σε μονάδα κονσερβοποιίας κρέατος για θερμική επεξεργασία, η οποία πραγματοποιήθηκε σε ερμητικά σφραγισμένο περιέκτη με τιμή ΟΜΧ 3,00 ή και μεγαλύτερη. Η μονάδα κονσερβοποιίας μπορεί να βρίσκεται εκτός των ορίων της περιοχής που  περιγράφεται στο παράρτημα Ι και πρέπει να περιλαμβάνεται σε κατάλογο που υποβάλλεται προς την Επιτροπή. Η μεταφορά πραγματοποιείται σύμφωνα με τις διατάξεις του παραρτήματος IV κεφάλαιο ΙΙΙ- β) σε χοίρειο κρέας και προϊόντα με βάση το κρέας χοίρου που αποστέλλονται, υπό την επίβλεψη κτηνιατρικού ελέγχου σε επίσημα σφραγισμένα μέσα μεταφοράς, σε μονάδα τήξης λιπών η οποία βρίσκεται εκτός των ορίων της περιοχής που περιγράφεται στο παράρτημα  Ι και περιλαμβάνεται σε κατάλογο που υποβάλλεται από την Επιτροπή." 2. Στο άρθρο 2, οι παράγραφοι 2 και 3 γίνονται 3 και 4 αντιστοίχως.  3. Στο άρθρο 4 παράγραφοι 1, 2 και 3 το πιστοποιητικό πρέπει να συμπληρωθεί με τη φράση "όπως τροποποιήθηκε από την απόφαση 93/621/ΕΟΚ".  4. Το παράρτημα Ι αντικαθίσταται από το ακόλουθο κείμενο:  "ΠΑΡΑΡΤΗΜΑ Ι 1. Στο ομόσπονδο κράτος του Niedersachsen:  στο Emsland Kreis, τα Gemeinden: Laehden, Stadt Werlte, Spahnharrenstaette, Lorup, Hilkenbrock, Werpeloh, Boerger, Rastorf, Lahn, Vrees, Grossberichen, Huefen και Stadt Soegel,  στο Kreis Cloppenburg τα Gemeinden: Loehningen, Lastrup, Lindern, Molbergen, Cloppenburg, Cappeln, Emstek, Garrel και Essen,  στο Kreis Vechta, τα Gemeinden: Damme, Neuenkirchen, Holdorf, Steinfeld, Dinklage, Lohne και Bakum,  στο Kreis Diepholz, τα Gemeinden: Diepholz, Samtgemeinde, Altes Amt Lemfoerde, Hemsloh, Rehden, Dickel, Wetschen και Drebber,  στο Kreis Osnabrueck, τα Gemeinden: Bramsche, Rieste, Altshausen, Stadt Bersenbrueck, Gehrde, Ankum, Nortrup, Badbergen, Bohmte και Osterkappeln.  2. Στο ομόσπονδο κράτος του Baden-Wuerttemberg στο Ostalbkreis, τα Gemeinden: Unterschneidheim, Taunhausen, Stodtlen, Pfahlheim, Roelingen, Rainau, Westhausen, Lauchheim, Bopfingen, Neresheim, Ebnet, Kirchheim-Ries και Riesburg.  3. Στο ομόσπονδο κράτος του Bayern:  στο Kreis Ansbach, τα Gemeinden: Dinkelsbuehl, Duerrwangen, Langfurth, Moenchsreth, Wilburgstetten, Weiltingen, Wittelshofen, Ehingen am Hesselberg, Geroflingen, Roeckingen και Waessertruedingen,  στο Donau-Ries Kreise, τα Gemeinden: Fremdingen, Markt Offingen, Maihingen, Wallerstein, Noerdlingen, Ehingen a. d. Rees, Auhausen, Oettingen, Hainsfarth, Megesheim, Munningen, Wechingen, Deiningen, Alerheim, Moettingen, Reimilingen, Moenchsdeggingen,  Hohenalthelm, Ederheim, Forheim και Amerdingen.  4. Στο ομόσπονδο κράτος του Mecklenburg Vorpommern, τα Kreise: Ribnitz-Damgarten, Neubrandenburg και Neubrandenburg Stadt.  5. Στο ομόσπονδο κράτος του Schleswig Holstein:  στο Kreis Herzogtum Lauenburg, τα Gemeinden: Bliestorf, Grinau, Gross-Boden, Gross-Schenkenberg και Schurensoehlen- στο Kreis Ostholstein, τα Gemeinden: Ahrensboek, Bad Schwartau, Bosau, Eutin, Malente, Ratekau, Schabeutz, Stockelsdorf και Suesel- στο Kreis Ploen, τα Gemeinden: Ascheberg, Barmissen, Belau, Boenebuettel, Boesdorf, Bothkamp, Dersau, Doernick, Gross-Harrie, Kaluebbe, Kuehren, Lebrade, Lehmkuhlen, Loeptin, Nehmten, Nettelsee, Ploen, Postfeld, Pretz, Rathjensdorf, Rendswuehren,  Ruhwinkel, Schellhorn, Schillsdorf, Stolpe, Tasdorf, Wahlstorf, Wankendorf, Warnau και Wittmold- στο Kreis Segeberg, τα Gemeinden: Bad Segeberg, Bahrenhof, Bark, Bebensee, Blunk, Bornhoeved, Buchholz, Buehnsdorf, Daldorf, Damsdorf, Fahrenkrug, Fredesdorf, Geschendorf, Glasau, Goennebek, Gross-Gladebruegge, Gross-Kummerfeld, Gross-Niendorf,  Gross-Roennau, Heidmuehlen, Hoegersdorf, Itzstadt, Klein-Roennau, Krems II, Kuekels, Latendorf, Leezen, Moezen, Negernboetel, Nehms, Neuengoers, Neversdorf, Oering, Pronsdorf, Rickling, Rohlsdorf, Schakendorf, Schieren, Schmalensee, Schwissel, Seedorf,  Seth, Stipsdorf, Stocksee, Strukdorf, Suelfeld, Tarbek, Tensfeld, Todesfeide, Trappenkamp, Travenhorst, Wahlstedt, Wakendorf I, Weede, Wensin, Westerrade και Wittenborn- στο Kreis Stormarn, τα Gemeinden: Bad Oldesloe, Barnitz, Elmenhorst, Grabau, Klein-Wesenberg, Meddewarde, Neritz, Nienwohld, Poelitz, Rethwisch, Ruempel, Travenbrueck, Westeran, Badendorf, Feldhorst, Hamberge, Heidekamp, Moenkhagen, Rehhorst, Reinfeld,  Wesenberg και Zarpen και Hansestadt Luebeck." 5. Στο παράρτημα ΙΙΙ, τα κεφάλαια Ι και ΙΙ διαγράφονται.  6. Προστίθεται το ακόλουθο παράρτημα:  "ΠΑΡΑΡΤΗΜΑ IV ΚΕΦΑΛΑΙΟ Ι Όροι που πρέπει να πληρούν οι χοίροι προς σφαγή 1. Όλοι οι χοίροι πρέπει να έχουν παραμείνει στην εκμετάλλευση καταγωγής για τουλάχιστον 21 ημέρες πριν από την αποστολή τους στο σφαγείο και, κατά την ίδια περίοδο, δεν έχουν εισαχθεί άλλοι χοίροι στην εκμετάλλευση.  2. Όλοι οι χοίροι που πρόκεινται να αποσταλούν, έχουν ταυτοποιηθεί με ενώτιο πριν από τη μετακίνησή τους.  3. Όλα τα ζώα της μονάδας καταγωγής πρέπει να υποβάλλονται σε κλινική εξέταση, από εντεταλμένο κτηνίατρο, εντός 24 ωρών πριν από την αποστολή τους.  4. Το μέσο μεταφοράς που χρησιμοποιείται πρέπει να είναι εγκεκριμένο από την αρμόδια αρχή για την εξυπηρέτηση των σκοπών του παρόντος παραρτήματος και πρέπει να καθαρίζεται και να απολυμαίνεται πριν από τη χρήση του.  5. Οι χοίροι πρέπει να συνοδεύονται στη σφαγή από έγγραφο μετακίνησης που συμπληρώνεται από τον επίσημο κτηνίατρο και στο οποίο αναφέρονται οι αριθμοί των ενωτίων των χοίρων και δηλώνεται ότι τηρούνται τα ανωτέρω σημεία.  6. Το μέσο μεταφοράς που χρησιμοποιείται πρέπει να καθαρίζεται και να απολυμαίνεται εκ νέου στη μονάδα σφαγής, μετά από την παράδοση των χοίρων. Ο μεταφορέας πρέπει να υποβάλει στην αρμόδια αρχή λεπτομέρειες για όλες τις εγκαταστάσεις που επισκέφθηκε,  εντός των επόμενων πέντε ημερών.  7. Κατά τη σφαγή, τα σφάγια πρέπει να ταυτοποιούνται με αριθμό σφαγίου σχετικό με τον αριθμό ενωτίου των ζώων.  8. Η τήξη των λιπών και των άλλων παραπροϊόντων σφαγής των ζώων αυτών, πρέπει να πραγματοποιείται υπό επίσημο έλεγχο, εντός της περιοχής που περιγράφεται στο παράρτημα Ι ή σύμφωνα με το άρθρο 2 παράγραφος 2 στοιχείο β).  9. Από ποσοστό τουλάχιστον 10 % των σφαγέντων χοίρων, σύμφωνα με το παρόν κεφάλαιο, λαμβάνονται δείγματα κατά το χρόνο της σφαγής και υποβάλλονται σε ορρολογική εξέταση για αντισώματα κατά της κλασικής πανώλης των χοίρων.  ΚΕΦΑΛΑΙΟ ΙΙ Συνθήκες αποθήκευσης του κρέατος Εν αναμονή της μεταφοράς σε μονάδα επεξεργασίας κρέατος, η οποία περιλαμβάνεται σε κατάλογο που υποβάλλεται στην Επιτροπή, το κρέας αποθηκεύεται με τον ακόλουθο τρόπο:  1. Η σήμανση του κρέατος γίνεται με σφραγίδα που περιγράφεται στο παράρτημα της οδηγίας 72/461/ΕΟΚ του Συμβουλίου (4)().  2. Μετά από τη σφαγή δεν πραγματοποιείται άλλος τεμαχισμός του κρέατος έως την παράδοσή του στη μονάδα επεξεργασίας που αναφέρεται στο άρθρο 2 παράγραφος 2 στοιχείο α) σημείο iii).  3. Το κρέας τίθεται υπό τον έλεγχο επίσημου κτηνιάτρου, υπεύθυνου της μονάδας σφαγής, ο οποίος πρέπει να διασφαλίζει ότι ψύχεται και αποθηκεύεται χωριστά από οποιαδήποτε άλλο κρέας και κατ' ασφαλή τρόπο.  4. Το κρέας μπορεί να μεταφερθεί, διά επισήμως σφραγισμένων μέσων μεταφοράς, σε ψυκτική μονάδα αποθήκευσης εγκεκριμένη για το σκοπό αυτό και η οποία περιλαμβάνεται σε κατάλογο που υποβάλλεται στην Επιτροπή.  5. Στα έγγραφα τεκμηρίωσης που συνοδεύουν το κρέας, θα πρέπει να αναφέρεται ο αριθμός των σφαγίων, οι αριθμοί των σφαγίων που αναφέρονται στο κεφάλαιο Ι σημείο 7 ανωτέρω, το βάρος τους, ο αριθμός κυκλοφορίας του οχήματος μεταφοράς και ο αριθμός της  σφραγίδας.  6. Κατά την άφιξη στην ψυκτική μονάδα αποθήκευσης, η αποστολή πρέπει να ελέγχεται από επίσημο κτηνίατρο, ο οποίος βεβαιώνει ότι είναι ανέπαφη, ελέγχοντας το πιστοποιητικό και το κρέας. Πρέπει επίσης να επιβεβαιώνεται το βάρος της αποστολής.  7. Εάν είναι κατεψυγμένο, η κατάψυξη δεν πρέπει να πρέπει να πραγματοποιείται παρουσία άλλων προϊόντων.  8. Το κρέας πρέπει να αποθηκεύεται σε παλέτες που έχουν σημανθεί και ταυτοποιηθεί ως φέρουσες το κρέας αυτό και για τις οποίες υπάρχει η δυνατότητα συσχετισμού με τους αριθμούς σφαγίων που αναφέρονται στο κεφάλαιο Ι σημείο 7 ανωτέρω.  ΚΕΦΑΛΑΙΟ ΙΙΙ Συνθήκες μεταφοράς στη μονάδα επεξεργασίας 1. Το κρέας πρέπει να μεταφέρεται με μέσο μεταφοράς που έχει εγκριθεί, από την αρμόδια αρχή, για την εξυπηρέτηση των σκοπών του παρόντος παραρτήματος.  2. Το όχημα μεταφοράς πρέπει να σφραγίζεται από τον κτηνίατρο που είναι υπεύθυνος της μονάδας σφαγής ή της ψυκτικής μονάδας αποθήκευσης. Συνοδεύεται από πιστοποιητικό που χορηγείται από επίσημο κτηνίατρο, στο οποίο θα πρέπει να αναφέρεται ο αριθμός των  σφαγίων, οι αριθμοί των σφαγίων που αναφέρονται στο κεφάλαιο Ι σημείο 7 ανωτέρω, το βάρος τους, ο αριθμός κυκλοφορίας του οχήματος μεταφοράς και ο αριθμός της σφραγίδας.  3. Ο υπεύθυνος κτηνίατρος της μονάδας επεξεργασίας κρέατος πρέπει να επιβεβαιώνει ότι η αποστολή φθάνει ανέπαφη ελέγχοντας τη σφραγίδα, το πιστοποιητικό και το κρέας. Πρέπει επίσης να επιβεβαιώνεται το βάρος της αποστολής.  4. Ο κάτοχος της μονάδας επεξεργασίας, κατά την παραλαβή του κρέατος πρέπει να το χρησιμοποιεί αποκλειστικά για την παρασκευή προϊόντων τα οποία υποβάλλονται στην επεξεργασία που αναφέρεται στο άρθρο 2 παράγραφος 2 στοιχείο α) σημείο iii).  5. Ο κάτοχος της μονάδας επεξεργασίας πρέπει να ενημερώνει την αρμόδια αρχή σχετικά με την ημερομηνία και το χρόνο που πρόκειται να επεξεργαστεί το κρέας.  6. Μετά από την επεξεργασία, η αρμόδια αρχή πρέπει να επιβεβαιώνει ότι το κρέας επεξεργάστηκε σύμφωνα με τις διατάξεις του άρθρου 2 παράγραφος 2 στοιχείο α) σημείο iii).  7. Η τήξη των παραπροϊόντων επεξεργασίας του κρέατος αυτού πρέπει να πραγματοποιείται υπό επίσημο έλεγχο, εντός των ορίων της περιοχής που περιγράφεται στο παράρτημα Ι ή σύμφωνα με το άρθρο 2 παράγραφος 2 στοιχείο β)."  Άρθρο 2  Τα κράτη μέλη τροποποιούν τα μέτρα που εφαρμόζουν στις συναλλαγές κατά τέτοιο τρόπο ώστε να συμμορφωθούν προς την παρούσα απόφαση. Ενημερώνουν αμέσως την Επιτροπή σχετικά.   Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 30 Νοεμβρίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 224 της 18. 8. 1990, σ. 29.  (2) ΕΕ αριθ. L 62 της 15. 3. 1993, σ. 49.  (3) ΕΕ αριθ. L 273 της 5. 11. 1993, σ. 60.  (4)() ΕΕ αριθ. L 302 της 31. 12. 1972, σ. 24.